Pous Konstantyn was die derde en laaste pous wat na Konstantinopel gereis het. Die reis is begin op 5 Oktober 710. Hy het ooreenstemming bereik oor die besluite van die Trullaanse sinode van 692. Na die moord op keiser Justinianus II weier die pous om die keiser se opvolger, Phillippicus Bardanes, wat die monotelitisme aangehang het, te erken en die breuk met die Ooste is nou finaal. Eers in 1964 sal 'n pous (Pous Paulus VI) weer Konstantinopel besoek.